ᱪᱤᱛᱣᱟᱱ ᱦᱚᱱᱚᱛ

ᱪᱤᱛᱣᱟᱱ ᱦᱚᱱᱚᱛ (ᱤᱝᱨᱟ.ᱡᱤ: Chitwan District; ᱱᱮᱯᱟᱞᱤᱺ चितवन जिल्ला) ᱫᱚ ᱱᱮᱯᱟᱞ ᱫᱤᱥᱚᱢ ᱮᱛᱚᱢᱼᱯᱟᱪᱷᱮ ᱯᱟᱦᱴᱟ ᱨᱮᱭᱟᱜ ᱮᱭᱟᱭ ᱜᱮᱞ ᱮᱭᱟᱭ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱦᱚᱱᱚᱛ ᱠᱟᱱᱟ᱾ ᱱᱚᱣᱟ ᱫᱚ ᱱᱮᱯᱟᱞ ᱨᱮᱭᱟᱜ ᱯᱮ ᱮᱞᱟᱱ ᱴᱚᱴᱷᱟ ᱨᱮ ᱯᱟᱲᱟᱣ ᱟᱠᱟᱱᱟ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱺᱭ ᱫᱚ ᱵᱷᱟᱨᱟᱛ ᱯᱩᱨ ᱠᱟᱱᱟ, ᱱᱚᱣᱟ ᱫᱚ ᱱᱮᱯᱟᱞ ᱫᱤᱥᱚᱢ ᱨᱮᱭᱟᱜ ᱯᱚᱱ ᱮᱞ ᱨᱮᱭᱟᱜ ᱨᱮᱱᱟᱜ ᱢᱟᱨᱟᱝ ᱱᱟᱝᱜᱽᱨᱟᱦᱟ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱫᱚ ᱒,᱒᱓᱘ᱹ᱓᱙ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱼ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ᱾ ᱟᱨ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱕᱗᱙,᱙᱘᱗ ᱡᱚᱱᱟ ᱛᱟᱸᱦᱮᱸ ᱠᱟᱱᱟ᱾ ᱵᱷᱟᱨᱟᱛ ᱯᱩᱨ ᱫᱚ ᱛᱟᱞᱱᱟᱼᱮᱛᱚᱢ ᱱᱮᱯᱟᱞ ᱨᱮᱭᱟᱜ ᱵᱟᱹᱱᱤᱡᱽ ᱵᱮᱯᱟᱨ ᱛᱟᱢᱞᱟ ᱠᱟᱱᱟ ᱟᱨ  ᱞᱟᱯᱷᱟᱝ ᱚᱞ ᱯᱟᱲᱦᱟᱣ ᱞᱟᱹᱜᱤᱫ ᱱᱤᱴ ᱴᱷᱟᱺᱭ᱾
ᱦᱚᱲ ᱮᱞ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱱᱮᱯᱟᱞ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ, ᱪᱤᱛᱣᱟᱱ ᱦᱚᱱᱚᱛ ᱨᱮ ᱕᱗᱙,᱙᱘᱔ ᱡᱚᱱᱟ ᱦᱚᱲ ᱠᱚ ᱛᱟᱸᱦᱮᱸ ᱠᱟᱱᱟ᱾ ᱱᱤᱭᱟᱹ ᱦᱚᱱᱚᱛ ᱨᱮ ᱥᱟᱜ
ᱝᱜᱮ ᱦᱚᱲ ᱜᱮ ᱱᱮᱯᱟᱞᱤ ᱯᱟᱹᱨᱥᱤ ᱠᱚ ᱵᱮᱵᱷᱟᱨᱲ ᱮᱫᱟ, ᱥᱟᱭ ᱠᱟᱲᱟ  ᱗0.᱑% ᱦᱤᱸᱥ ᱦᱚᱲ ᱜᱮ ᱱᱮᱯᱟᱞᱤ ᱯᱟᱹᱨᱥᱤ ᱠᱚ ᱵᱮᱵᱷᱟᱨᱲ ᱮᱫᱟ, ᱥᱟᱭ ᱠᱟᱲᱟ ᱑0.᱒% ᱦᱤᱥ ᱦᱚᱲ ᱫᱚ ᱛᱷᱟᱨᱩ ᱯᱟᱹᱨᱥᱤ ᱠᱚ ᱵᱮᱵᱷᱟᱨᱲ ᱮᱫᱟ, ᱥᱟᱭ ᱠᱟᱲᱟ ᱔.᱙% ᱦᱤᱸᱥ ᱦᱚᱲ ᱫᱚ ᱛᱟᱢᱟᱝ ᱯᱟᱹᱨᱥᱤ ᱠᱚ ᱵᱮᱵᱷᱟᱨᱲ ᱮᱫᱟ, ᱥᱟᱭ ᱠᱟᱲᱟ ᱓.᱗% ᱦᱤᱸᱥ ᱦᱚᱲ ᱫᱚ ᱪᱮᱯᱟᱝ ᱯᱟᱹᱨᱥᱤ ᱠᱚ ᱵᱮᱵᱷᱟᱨᱲ ᱮᱫᱟ, ᱥᱟᱭ ᱠᱟᱲᱟ ᱒.᱘% ᱦᱤᱸᱥ ᱦᱚᱲ ᱫᱚ ᱜᱩᱨᱩᱝ ᱯᱟᱹᱨᱥᱤ ᱠᱚ ᱵᱮᱵᱷᱟᱨᱲ ᱮᱫᱟ, ᱑.᱗% ᱦᱤᱸᱥ ᱦᱚᱲ ᱫᱚ ᱵᱷᱚᱡᱽᱯᱩᱨᱤ ᱯᱟᱹᱨᱥᱤ ᱠᱚ ᱵᱮᱵᱷᱟᱨᱲ ᱮᱫᱟ, ᱑.᱖% ᱦᱤᱸᱥ ᱦᱚᱲ ᱫᱚ ᱢᱟᱜᱟᱨ ᱯᱟᱹᱨᱥᱤ ᱠᱚ ᱵᱮᱵᱷᱟᱨᱲ ᱮᱫᱟ,  ᱑.᱖% ᱱᱮᱣᱟᱨᱤ ᱯᱟᱹᱨᱥᱤ ᱠᱚ ᱵᱮᱵᱷᱟᱨᱲ ᱮᱫᱟ, ᱥᱟᱭ ᱠᱟᱲᱟ ᱑.᱑% ᱦᱤᱸᱥ ᱦᱚᱲ ᱫᱚ ᱫᱟᱨᱟᱭ ᱯᱟᱹᱨᱥᱤ ᱠᱚ ᱵᱮᱵᱷᱟᱨᱲ ᱮᱫᱟ, 0.᱖% ᱦᱤᱸᱥ ᱦᱚᱲ ᱫᱚ ᱢᱮᱭᱛᱷᱟᱞᱤ ᱯᱟᱹᱨᱥᱤ ᱠᱚ ᱵᱮᱵᱷᱟᱨᱲ ᱮᱫᱟ, ᱟᱨ ᱥᱟᱨᱮᱡ ᱥᱟᱭ ᱠᱟᱲᱟ 0.᱕% ᱦᱤᱸᱥ ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱟᱠᱚᱣᱟᱜ ᱯᱟᱹᱦᱤᱞ ᱜᱚᱜᱚ ᱯᱟᱹᱨᱥᱤ ᱞᱮᱠᱟ ᱛᱮ ᱠᱚ ᱵᱮᱵᱷᱟᱨᱲ ᱮᱫᱟ᱾

ᱥᱟ.ᱠᱷᱭᱟ.ᱛ

ᱛᱷᱚᱠ:ᱚᱛᱱᱚ